**บทที่ 5**

**สรุปผล อภิปรายผล และข้อเสนอแนะ**

ในการวิจัย เรื่อง แนวทางการพัฒนาการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม ผู้วิจัยได้ดำเนินการสรุปผลการวิจัยข้อมูล ดังนี้

1. สรุปผลการวิจัย

2. อภิปรายผล

3. ข้อเสนอแนะ

**5.1 สรุปผลการวิจัย**

ในการวิจัย เรื่อง แนวทางการพัฒนาการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม ในครั้งนี้ผู้วิจัยได้สรุปผลการวิจัยตามลำดับ ดังนี้

 5.1.1 ผลการวิจัยสภาพที่เป็นจริงและสภาพที่คาดหวังการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม พบว่า

 5.1.1.1 บุคคลผู้เกี่ยวข้องในการจัดการศึกษามีความคิดเห็นเกี่ยวกับระดับสภาพที่เป็นจริงของการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม โดยรวมมีการปฏิบัติงานอยู่ในระดับน้อย (μ= 2.42) เมื่อพิจารณาเป็นรายด้าน พบว่า อยู่ในระดับปานกลาง 1 ด้าน และระดับน้อย 5 ด้าน โดยเรียงลำดับค่าเฉลี่ยจากมากไปหาน้อย 3 ลำดับแรก ดังนี้ ได้แก่ ด้านวิชาการและกิจกรรมตามหลักสูตร (μ=2.53) ด้านการบริหารจัดการศูนย์พัฒนาเด็กเล็ก (μ=2.47) และด้านอาคารสถานที่สิ่งแวดล้อมและความปลอดภัย (μ=2.44)

 5.1.1.2 บุคคลผู้เกี่ยวข้องในการจัดการศึกษามีความคิดเห็นเกี่ยวกับระดับสภาพที่คาดหวังของการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม โดยรวมมีการปฏิบัติงานอยู่ในระดับมาก (μ= 3.94) เมื่อพิจารณาเป็นรายด้าน พบว่า อยู่ในระดับมาก ทั้ง 6 ด้าน โดยเรียงลำดับค่าเฉลี่ยจากมากไปหาน้อย 3 ลำดับแรก ดังนี้ ได้แก่ ด้านวิชาการและกิจกรรมตามหลักสูตร (μ=4.05) ด้านอาคารสถานที่สิ่งแวดล้อมและความปลอดภัย (μ=4.02) และด้านบุคลากร (μ=3.99)

 5.1.1.3 ดัชนีการจัดเรียงลำดับความต้องการจำเป็นการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม โดยรวม (PNImodified=0.61)เรียงลำดับความต้องการจำเป็นจากมากไปหาน้อย 3 ลำดับ ดังนี้ ลำดับที่ 1 ด้านการมีส่วนร่วมและการสนับสนุนจากทุกภาคส่วน (PNImodified=0.70) ลำดับที่ 2 ด้านอาคารสถานที่สิ่งแวดล้อมและความปลอดภัย (PNImodified=0.65) และลำดับที่ 3 ด้านการส่งเสริมเครือข่ายการพัฒนาเด็กปฐมวัย (PNImodified=0.63)

 5.1.2 ผลการวิจัยแนวทางการพัฒนาการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม

5.1.2.1 ด้านการมีส่วนร่วมและการสนับสนุนจากทุกภาคส่วน ควรเปิดโอกาสให้ผู้ปกครองได้มีส่วนร่วมและแสดงความคิดเห็นในเรื่องการจัดการศึกษาและควรจัดให้มีการประชาสัมพันธ์ชี้แจงเกี่ยวกับการดำเนินงานของศูนย์พัฒนาเด็กเล็กให้ชุมชนมีการประสานงานกับส่วนราชการและการแลกเปลี่ยนประสบการณ์การพัฒนาเด็กกับศูนย์พัฒนาเด็กเล็กข้างเคียง

5.1.2.2 ด้านอาคารสถานที่สิ่งแวดล้อมและความปลอดภัย ควรมีการจัดพื้นที่ใช้สอยภายในศูนย์พัฒนาเด็กเล็กมีความสะอาดปลอดภัยและเพียงพอเหมาะสมกับการทำกิจกรรมของเด็กส่งเสริมให้ชุมชนและสมาชิกในครอบครัวของเด็กเข้ามามีส่วนร่วมในกิจกรรมพัฒนาสภาพแวดล้อม ที่มีความปลอดภัย เกี่ยวข้องกับการจัดบริการของศูนย์พัฒนาเด็กเล็กอย่างสม่ำเสมอ

5.1.2.3 ด้านการส่งเสริมเครือข่ายการพัฒนาเด็กปฐมวัย ควรมีการประชุมร่วมกับหน่วยงานต้นสังกัดเพื่อกำหนดวางแผนความร่วมมือในการดำเนินงานสร้างเครือข่ายการพัฒนาเด็กปฐมวัยมีการประสานงานขอความร่วมมือกับหน่วยงาน/องค์กรที่เกี่ยวข้องเพื่อแลกเปลี่ยนเรียนรู้ทางวิชาการ

5.1.2.4 ด้านวิชาการและกิจกรรมตามหลักสูตร ควรจัดให้มีการอบรมบุคลากรในเรื่องของการจัดทำหลักสูตรศูนย์พัฒนาเด็กเล็ก และมีการจัดให้มีการนิเทศการศึกษา โดยคณะกรรมการจากองค์กรปกครองส่วนท้องถิ่น หรือบุคลากรจากหน่วยงานอื่นที่มีความความรู้ความสามารถด้านการศึกษาปฐมวัยมานิเทศการศึกษาของศูนย์พัฒนาเด็กเล็กทุกๆ 3 เดือน

5.1.2.5 ด้านบุคลากร ควรมีการส่งบุคลากรศูนย์พัฒนาเด็กเล็กเข้าอบรมปีละ 2 ครั้งเพื่อให้ครูผู้ดูแลเด็กได้เพิ่มความรู้เกี่ยวกับประสบการณ์ทำงานการปฏิบัติงานงานด้านดูแลเด็กปฐมวัยเพิ่มพูนความรู้ความสามารถและทักษะในการปฏิบัติงานเพื่อให้การดำเนินงานของศูนย์พัฒนาเด็กเล็กเป็นไปอย่างมีคุณภาพได้มาตรฐาน

5.1.2.6 ด้านบริหารจัดการศูนย์พัฒนาเด็กเล็กควรมีการแต่งตั้งคณะกรรมการเพื่อทำหน้าที่ในการจัดให้มีการประเมินคุณภาพตามมาตรฐานการศึกษาที่กำหนด และจัดทำรายงานคุณภาพการศึกษาประจำปีเสนอหน่วยงานต้นสังกัด การติดตามและรายงานให้ผู้บังคับบัญชาทราบทุกครั้งเมื่อมีการดำเนินงานเสร็จ

**5.2 อภิปรายผล**

ในการวิจัยครั้งนี้ ผู้วิจัย ได้พบประเด็นที่มีความเหมาะสมสำหรับการนำมาอภิปรายผล ดังนี้

 5.2.1 ผลการวิจัยสภาพที่เป็นจริงและสภาพที่คาดหวังการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม พบว่า

 5.2.1.1 ระดับสภาพที่เป็นจริงของการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม โดยรวมมีการปฏิบัติงานอยู่ในระดับน้อย เมื่อพิจารณาเป็นรายด้าน พบว่า อยู่ในระดับปานกลาง 1 ด้าน และระดับน้อย 5 ด้าน โดยเรียงลำดับค่าเฉลี่ยจากมากไปหาน้อย 3 ลำดับแรก ดังนี้ ได้แก่ ด้านวิชาการและกิจกรรมตามหลักสูตร ด้านการบริหารจัดการศูนย์พัฒนาเด็กเล็กและด้านอาคารสถานที่สิ่งแวดล้อมและความปลอดภัย ทั้งนี้อาจเป็นเพราะบุคลากรที่ปฏิบัติงานเกี่ยวกับด้านการศึกษาขององค์กรปกครองส่วนท้องถิ่นทราบดีว่าศูนย์พัฒนาเด็กเล็กที่ส่วนราชการต่างๆ ได้ดำเนินการถ่ายโอนให้องค์กรปกครองส่วนท้องถิ่นซึ่งองค์กรปกครองส่วนท้องถิ่นที่มีกฎหมายจัดตั้งขึ้นเพื่อรองรับการกระจายอำนาจจากรัฐบาลเป็นผู้รับผิดชอบดำเนินการแทนตั้งแต่ปี พ.ศ. 2545 เป็นต้นมาจนถึงปัจจุบันตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ภายใต้การส่งเสริมสนับสนุนการดำเนินงานของกรมส่งเสริมการปกครองท้องถิ่นทั้งในด้านวิชาการงบประมาณและการพัฒนาบุคลากรศูนย์พัฒนาเด็กเล็กที่ส่วนราชการต่างๆถ่ายโอนให้กับองค์กรปกครองส่วนท้องถิ่นและที่องค์กรปกครองส่วนท้องถิ่นจัดตั้งขึ้นเองมีจุดมุ่งหมายสำคัญเพื่อพัฒนาเด็กให้มีความพร้อมทั้งด้านร่างกายอารมณ์ - จิตใจสังคมสติปัญญามีคุณธรรมและจริยธรรมเพื่อศักยภาพในการศึกษาต่อในระดับประถมศึกษาซึ่งองค์กรปกครองส่วนท้องถิ่นจะต้องรับผิดชอบภารกิจด้านการจัดการศึกษาให้ได้คุณภาพและมาตรฐานตามอำนาจหน้าที่และเจตนารมณ์ของรัฐบาลทำให้องค์กรปกครองปกครองส่วนท้องถิ่นทุกแห่งเร่งดำเนินการพัฒนาคุณภาพการบริหารจัดการศึกษาศูนย์พัฒนาเด็กเล็กภายใต้มาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่นที่กรมส่งเสริมการปกครองท้องถิ่นได้จัดทำขึ้นเพื่อให้องค์กรปกครองส่วนท้องถิ่นสามารถดำเนินงานพัฒนาเด็กได้อย่างมีคุณภาพและเหมาะสมซึ่งในปัจจุบันองค์กรปกครองส่วนท้องถิ่นได้ถือปฏิบัติในการดำเนินงานเป็นแนวทางเดียวกันดังนั้นในการดำเนินการพัฒนาการบริหารงานศูนย์พัฒนาเด็กองค์การบริหารส่วนตำบลเกิ้งทั้ง 6 ด้านจึงประสบปัญหาในการดำเนินงานอย่างต่อเนื่อง สอดคล้องกับการวิจัยของ จิติรัตน์ แหย่งบุดดา (2555, น. 96-103) ได้ทำการศึกษาการบริหารจัดการศึกษาศูนย์พัฒนาเด็กเล็กขององค์กรปกครองส่วนท้องถิ่นในเขตอำเภอสีชมพูจังหวัดขอนแก่นผลการวิจัยพบว่า โดยภาพรวมมีสภาพปัญหาอยู่ในระดับ “ปานกลาง” เมื่อพิจารณาเป็นรายด้านพบว่าการบริหารจัดการศึกษาศูนย์พัฒนาเด็กเล็กมีสภาพปัญหาอยู่ในระดับ “ปานกลาง” 3 ด้าน คือ ด้านความสัมพันธ์กับชุมชนและการประชาสัมพันธ์ด้านบุคลากรด้านอาคารสถานที่และสิ่งแวดล้อมยกเว้นด้านวิชาการและการจัดประสบการณ์แก่เด็กด้านธุรการการเงินและพัสดุมีสภาพปัญหาอยู่ในระดับ“น้อย” ชุติมา นาคสินธ์ (2555, น. 70 - 72) ได้ทำการศึกษาปัญหาและข้อเสนอแนะในการดำเนินงานศูนย์พัฒนาเด็กเล็กสังกัดองค์กรปกครองส่วนท้องถิ่นในจังหวัดระยอง ผลการวิจัยพบว่าปัญหาการดำเนินงานของศูนย์พัฒนาเด็กเล็กโดยรวมและรายด้านอยู่ในระดับน้อย โสรดา จิตรฉาย (2555, น. 154 - 162) ได้ศึกษาเรื่องการศึกษาสภาพปัญหาและแนวทางการแก้ไขปัญหาการจัดการศึกษาศูนย์พัฒนาเด็กเล็กขององค์การบริหารส่วนตำบลในจังหวัดพระนครศรีอยุธยาผลการวิจัยพบว่าปัญหาการจัดการศึกษาศูนย์พัฒนาเด็กเล็กโดยภาพรวมมีปัญหาอยู่ในระดับน้อย โดยสร้างประสบการณ์ผ่านกิจกรรมเรียนปนเล่น6 กิจกรรมและแนวการดำเนินงานด้านกิจกรรมพัฒนาผู้เรียนประสานความร่วมมือระหว่างชุมชนผู้ปกครองและครูผู้ดูแลเด็กเพื่อสืบสานวัฒนธรรมประเพณีร่วมกันศูนย์พัฒนาเด็กเล็กจะต้องมีการพัฒนาคุณภาพงานวิชาการให้มีมาตรฐานสูงขึ้นให้เป็นที่ยอมรับของประชาชนชุมชนและท้องถิ่นผู้เข้าร่วมประชุมเห็นด้วยกับการกำหนดดระดับของหลักสูตรการบูรณาการจัดทาหลักสูตรให้สอดคล้องกับท้องถิ่นเน้นเด็กเป็นสาคัญสร้างประสบการณ์ผ่านกิจกรรมเรียนปนเล่น 6 หลักเพื่อเป็นการส่งเสริมกระบวนการเรียนรู้ของเด็กปฐมวัยต่อไป

 1) ด้านวิชาการและกิจกรรมตามหลักสูตรเป็นด้านที่มีระดับปัญหาสูงสุดเมื่อพิจารณาเป็นรายข้อพบว่าข้อที่มีระดับปัญหาสูงสุดคือศูนย์พัฒนาเด็กเล็กขาดการจัดทำหลักสูตร รวมทั้งมีการนิเทศกำกับติดตามประเมินผลการใช้หลักสูตรอาจเนื่องจากหลักสูตรปฐมวัย ปี พ.ศ. 2546 ที่ใช้เป็นหลักสูตรที่เก่าไม่ทันสมัยเพียงพอต่อการเปลี่ยนแปลงทางสังคมและหลักสูตร ปี พ.ศ. 2560 ที่ใช้ในปัจจุบันเป็นหลักสูตรที่ยังไม่สมบูรณ์ ไม่สอดคล้องกับกับบริบทของศูนย์พัฒนาเด็กเล็กแต่ละพื้นที่ นอกจากนี้หัวหน้าศูนย์พัฒนาเด็กเล็กและครูผู้ดูแลเด็กขาดความรู้ความเข้าใจในการจัดหลักสูตรด้านการบูรณาการให้สอดคล้องกับหลักสูตรอาเซียน ทำให้ครูผู้ดูแลเด็กไม่สามารถนำกระบวนการวิจัยในชั้นเรียนมาใช้แก้ไขปัญหาพฤติกรรมของผู้เรียนหรือนำมาใช้ในการพัฒนาการจัดกิจกรรมการเรียนการสอนได้ซึ่งสอดคล้องกับผลงานวิจัย อำพร พันธ์งาม (2555, น. 158) ได้ศึกษาวิจัยเรื่องสภาพและปัญหาการบริหารศูนย์พัฒนาเด็กเล็กขององค์การบริหารส่วนตำบลในเขตจังหวัดอุบลราชธานีผลการวิจัยพบว่าสภาพการบริหารศูนย์พัฒนาเด็กเล็กขององค์การบริหารส่วนตำบลในเขตจังหวัดอุบลราชธานีโดยรวมและรายด้านมีการปฏิบัติในระดับมากปัญหาการบริหารศูนย์พัฒนาเด็กเล็กด้านบุคลากรและการบริหารจัดการบุคลากรมีวุฒิความรู้ไม่ต้องกับสายงานบริหารงานแบบอุปถัมภ์ด้านอาคารสถานที่สิ่งแวดล้อมและความปลอดภัยอาคารไม่ได้มาตรฐานและตั้งในพื้นที่หน่วยงานอื่นด้านวิชาการและกิจกรรมตามหลักสูตรมีปัญหาด้านการจัดทำวิจัยในชั้นเรียนสื่อวัสดุและหลักสูตรไม่สอดคล้องและตรงกับความต้องการของศูนย์พัฒนาเด็กเล็กด้านการมีส่วนร่วมและการสนับสนุนจากชุมชนขาดการประชาสัมพันธ์และการมีส่วนร่วมในการจัดหาทุนสนับสนุนด้านธุรการการเงินและพัสดุบุคลากรไม่มีส่วนร่วมในการจัดหาพัสดุและระเบียบการบริหารงานการเงินและพัสดุไม่ชัดเจนข้อเสนอแนะและแนวทางแก้ไขการบริหารศูนย์พัฒนาเด็กเล็กด้านบุคลากรและการบริหารจัดการควรรับบุคลากรที่มีวุฒิความรู้ตรงตามสายงานและบริหารบุคลากรตามระเบียบกฎหมายด้านอาคารสถานที่สิ่งแวดล้อมและความปลอดภัยควรจัดสรรงบประมาณอุดหนุนก่อสร้างอาคารในพื้นที่ขององค์การบริหารส่วนตำบลด้านวิชาการและกิจกรรมตามหลักสูตรควรส่งเสริมจัดทำหลักสูตรที่สอดคล้องตรงกับความต้องการศูนย์พัฒนาเด็กเล็กด้านการมีส่วนร่วมและการสนับสนุนจากชุมชนควรมีการประชาสัมพันธ์การวางแผนการปฏิบัติงานและระดมทุนสนับสนุนร่วมกันด้านธุรการการเงินและพัสดุกรมส่งเสริมการปกครองท้องถิ่นควรออกระเบียบการบริหารงานการเงินและพัสดุให้ชัดเจน

 2) ด้านการบริหารจัดการศูนย์พัฒนาเด็กเล็กเป็นด้านที่มีระดับปัญหารองลงมาเมื่อพิจารณาเป็นรายข้อพบว่าข้อที่มีระดับปัญหาสูงสุดคือ มีการรายงานและประเมินผลการบริหารจัดการศึกษาของศูนย์พัฒนาเด็กเล็กต่อเนื่อง ทั้งนี้อาจเนื่องมาจากการบริหารงานศูนย์พัฒนาเด็กเล็กขององค์กรปกครองส่วนท้องถิ่นในปัจจุบันได้รับการถ่ายโอนภารกิจจากหน่วยงานหรือองค์กรอื่นและกรมส่งเสริมการปกครองท้องถิ่นได้ส่งเสริมให้ผู้บริหารและผู้ดูแลเด็ก คณะกรรมการศูนย์ และผู้ปกครองในสังกัดองค์กรปกครองส่วนท้องถิ่นได้รับการฝึกอบรมเพื่อเพิ่มพูนความรู้ด้านการบริหารจัดการศูนย์พัฒนาเด็กเล็กแต่ในความเป็นจริงเป็นเพียงส่วนน้อยที่จะได้เข้าร่วมในการดำเนินการบริหารจัดการศูนย์พัฒนาเด็กเล็ก เนื่องจากส่วนใหญ่ผู้ปกครองและผู้เกี่ยวข้องติดภารกิจส่วนตัว และส่วนใหญ่เห็นว่าตนเองขาดความรู้ความเข้าใจในการเข้าร่วมประเมินผล นอกจากนี้ระบบการบริหารงานส่วนใหญ่จะเน้นที่องค์กรปกครองส่วนท้องถิ่นต้นสังกัดที่จะสนับสนุนให้มีการดำเนินการอย่างไร ซึ่งทำให้ความคิดเห็นเกี่ยวกับการประเมินผลการบริหารจัดการศึกษาของศูนย์พัฒนาเด็กอยู่ในระดับน้อย ซึ่งสอดคล้องกับการวิจัยของ บุรินทร์ จันทรา (2554, น. 105) ได้วิจัยเรื่อง การบริหารจัดการศึกษาศูนย์พัฒนาเด็กเล็กองค์การบริหารส่วนตำบลท่าช้างอำเภอพรหมพิรามจังหวัดพิษณุโลกผลการวิจัยพบว่า ด้านบุคลากรและการบริหารจัดการมีการดำเนินงานตามโครงสร้างของศูนย์พัฒนาเด็กเล็กผู้บริหารและคณะกรรมการศูนย์ทั้ง 6 แห่ง แต่ไม่มีการประชุมกันอย่างสม่ำเสมอทำให้ศูนย์พัฒนาเด็กเล็กทั้ง 6 แห่งทำให้ไม่ทราบแนวทางในการปฏิบัติงานที่ชัดเจนด้านการบริหารจัดการและขาดการประเมินคุณภาพการศึกษาของศูนย์พัฒนาเด็กเล็ก

 3) ด้านอาคารสถานที่สิ่งแวดล้อมและความปลอดภัยเป็นด้านที่มีระดับปัญหาลำดับที่สามเมื่อพิจารณาเป็นรายข้อพบว่าข้อที่มีระดับปัญหาสูงสุดคือ การจัดพื้นที่ใช้สอยภายในศูนย์พัฒนาเด็กเล็กมีความสะอาดปลอดภัยและเพียงพอเหมาะสมกับการทำกิจกรรมของเด็ก ที่ผลการวิจัยเป็นเช่นนี้เป็นเพราะทางหน่วยงานต้นสังกัดไม่ได้สนับสนุนงบประมาณให้มีการบริหารจัดการสภาพแวดล้อมภายในและภายนอกให้มีความเหมาะสมต่อการจัดประสบการณ์ของศูนย์พัฒนาเด็กเล็ก ซึ่งสอดคล้องกับการวิจัยของ บุรินทร์ จันทรา (2554, น. 105) ได้วิจัยเรื่อง การบริหารจัดการศึกษาศูนย์พัฒนาเด็กเล็กองค์การบริหารส่วนตำบลท่าช้างอำเภอพรหมพิรามจังหวัดพิษณุโลกผลการวิจัยพบว่า การบริหารจัดการศึกษาศูนย์พัฒนาเด็กเล็กตำบลท่าช้างในภาพรวมไม่มีการจัดสรรงบประมาณในการซ่อมแซมวัสดุครุภัณฑ์อาคารสถานที่อย่างเพียงพอจึงทำให้ศูนย์พัฒนาเด็กเล็กโดยส่วนใหญ่มีสภาพชำรุดทรุดโทรมด้านอาคารสถานที่ของศูนย์พัฒนาเด็กเล็กมีการจัดสภาพห้องเรียนเป็นห้องรวมพื้นที่ห้องเรียนไม่เหมาะสมกับจำนวนเด็กสภาพแวดล้อมภายในยังขาดการจัดระเบียบที่ดีวัสดุอุปกรณ์สื่อการเรียนการสอนมีไม่เพียงพอกับจำนวนเด็กเนื่องจากผู้บริหารได้จัดสรรงบประมาณในด้านนี้น้อยเกินไปจึงไม่สามารถปรับปรุงให้มีสภาพที่ดีกว่านี้ได้

 5.2.1.2 ระดับสภาพที่คาดหวังของการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม โดยรวมมีการปฏิบัติงานอยู่ในระดับมาก เมื่อพิจารณาเป็นรายด้าน พบว่า อยู่ในระดับมาก ทั้ง 6 ด้าน โดยเรียงลำดับค่าเฉลี่ยจากมากไปหาน้อย 3 ลำดับแรก ดังนี้ ได้แก่ ด้านวิชาการและกิจกรรมตามหลักสูตร ด้านอาคารสถานที่สิ่งแวดล้อมและความปลอดภัย และด้านบุคลากรทั้งนี้อาจเป็นเพราะว่าการดำเนินงานของศูนย์พัฒนาเด็กเล็กสังกัดองค์กรปกครองส่วนท้องถิ่นในจังหวัดกาฬสินธุ์ได้มีการดำเนินงานตามแนวนโยบายการจัดการศึกษาขององค์กรปกครองส่วนท้องถิ่น พ.ศ. 2545-2559 ที่กรมส่งเสริมการปกครองท้องถิ่นกำหนดให้องค์กรปกครองส่วนท้องถิ่นที่จัดการศึกษาแต่ละแห่งใช้เป็นแนวทางดำเนินงานด้านการศึกษาขั้นพื้นฐานซึ่งนโยบายในด้านการจัดการศึกษาปฐมวัยได้กำหนดแนวนโยบายไว้ว่าจัดการศึกษาให้เด็กปฐมวัยได้เข้ารับบริการทางการศึกษาอย่างทั่วถึงและมีคุณภาพส่งเสริมสนับสนุนให้บุคคลครอบครัวชุมชนองค์กรชุมชนเอกชนองค์กรเอกชนองค์กรวิชาชีพสถาบันศาสนาสถานประกอบการและสถาบันสังคมอื่นในท้องถิ่นมีสิทธิและมีส่วนร่วมในการจัดการศึกษาปฐมวัยในการจัดการศึกษา (กรมส่งเสริมการปกครองท้องถิ่น, 2554, น. 2) และกรมส่งเสริมการปกครองส่วนท้องถิ่นได้จัดทำมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่นให้ศูนย์พัฒนาเด็กเล็กในองค์กรปกครองส่วนท้องถิ่นถือปฏิบัติในการดำเนินงานมาตั้งแต่ปี พ.ศ. 2547 และต่อมาในปี พ.ศ. 2553 กรมส่งเสริมการปกครองท้องถิ่นเห็นว่ามาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่นที่จัดทำขึ้นในปี พ.ศ. 2547 ซึ่งศูนย์พัฒนาเด็กเล็กต่างๆได้มีการดำเนินการมาระยะหนึ่งแล้วและในปี พ.ศ. 2559 ได้มีการปรับปรุงอีกครั้งเพื่อให้เกิดความเหมาะสมกับการดำเนินงานของศูนย์พัฒนาเด็กเล็ก ประกอบกับปัจจุบันได้ปรับปรุงเนื้อหาหลักเกณฑ์หรือหนังสือสั่งการต่างๆและเพื่อให้สอดคล้องกับนวัตกรรมต่างๆ ที่เปลี่ยนแปลงไปจึงได้ดำเนินการปรับปรุงมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่นขึ้นใหม่โดยแบ่งมาตรฐานออกเป็น 6 ด้านประกอบด้วยมาตรฐานด้านการบริหารจัดการศูนย์พัฒนาเด็กเล็กด้านบุคลากรด้านอาคารสถานที่สิ่งแวดล้อมและความปลอดภัยของศูนย์พัฒนาเด็กเล็กด้านวิชาการและกิจกรรมตามหลักสูตรด้านการมีส่วนร่วมและสนับสนุนทุกภาคส่วนและด้านส่งเสริมเครือข่ายการพัฒนาเด็กปฐมวัย (กรมส่งเสริมการปกครองท้องถิ่น, 2559, น. 1-55) ซึ่งในแต่ละด้านจะกำหนดรายละเอียดเพื่อเป็นแนวทางการดำเนินงานไว้อย่างชัดเจนเพื่อให้ศูนย์พัฒนาเด็กเล็กในสังกัดองค์กรปกครองส่วนท้องถิ่นใช้เป็นแนวทางในการดำเนินงานมาจนถึงปัจจุบันทั้งนี้เพื่อให้การดำเนินงานของศูนย์พัฒนาเด็กเล็กสังกัดองค์กรปกครองส่วนท้องถิ่นมีการดำเนินงานให้ได้มาตรฐานที่ใกล้เคียงกันกรมส่งเสริมการปกครองท้องถิ่นจึงได้สนับสนุนงบประมาณเพื่อการดำเนินงานของศูนย์พัฒนาเด็กเล็กสังกัดองค์กรปกครองส่วนท้องถิ่นแต่ละแห่งเป็นประจาทุกปีอาทิเงินอุดหนุนอาหารกลางวันอาหารเสริม (นม) ค่าจ้างครูผู้ดูแลเด็กเล็กค่าวัสดุการศึกษาทุนการศึกษาและค่าพัฒนาครูผู้ดูแลเด็กเล็กนอกจากนี้ยังได้จัดสรรอัตรากาลังตาแหน่งครูผู้ดูแลเด็ก (ตาแหน่งที่เป็นข้าราชการ) ให้กับศูนย์พัฒนาเด็กเล็กทั่วประเทศโดยมีเงื่อนไขการคัดเลือกบรรจุบุคคลเข้ารับราชการตาแหน่งครูผู้ดูแลเด็กเล็กเป็นกรณีพิเศษจากครูผู้ดูแลเด็กในสังกัดองค์กรปกครองส่วนท้องถิ่นนั้นๆที่ปฏิบัติหน้าผู้ดูแลเด็กในสังกัดองค์กรปกครองส่วนท้องถิ่นติดต่อกันครบ 3 ปีมีวุฒิปริญญาตรีทางการศึกษาและมีใบประกอบวิชาชีพครูและมีผลงานดีเด่นเข้ารับราชการโดยไม่มีการสอบแข่งขันทำให้ครูผู้ดูแลเด็กมีขวัญและกำลังใจที่จะปฏิบัติหน้าที่และดำเนินงานในศูนย์พัฒนาเด็กเล็กให้ดีที่สุดประกอบกับในการดำเนินงานของศูนย์พัฒนาเด็กเล็กองค์กรปกครองส่วนท้องถิ่นแต่ละแห่งก็ได้ให้การสนับสนุนงบประมาณช่วยเหลือเพื่อดำเนินการอีกส่วนหนึ่งและในการดำเนินงานของศูนย์พัฒนาเด็กเล็กในแต่ละปีกรมส่งเสริมการปกครองส่วนท้องถิ่นได้จัดให้มีโครงการประกวดการดำเนินงานของศูนย์พัฒนาเด็กเล็กขึ้นโดยกรมส่งเสริมการปกครองท้องถิ่นกำหนดให้แต่ละจังหวัดคัดเลือกศูนย์พัฒนาเด็กเล็กดีเด่นและครูผู้ดูแลเด็กดีเด่นที่สามารถดำเนินงานได้ตามเกณฑ์มาตรฐานที่กรมส่งเสริมการปกครองท้องถิ่นกำหนดเข้ารับรางวัลจากกรมส่งเสริมการปกครองท้องถิ่นเป็นประจาทุกปีโดยได้เริ่มดำเนินการต่อเนื่องมาตั้งแต่ปีการศึกษา 2551 จนถึงปัจจุบันจึงทำให้ศูนย์พัฒนาเด็กเล็กแต่ละแห่งได้มีการดำเนินงานและพัฒนาตนเองมาอย่างต่อเนื่องด้วยเหตุนี้จึงทำให้ครูผู้ดูแลเด็กมีความคิดเห็นต่อสภาพการดำเนินงานของศูนย์พัฒนาเด็กเล็กสังกัดองค์กรปกครองส่วนท้องถิ่นจังหวัดมหาสารคามโดยรวมและรายด้านทุกด้านอยู่ในระดับมากซึ่งมีความสอดคล้องกับ โสรดา จิตรฉาย (2555, น. 154 - 162) ได้ศึกษาเรื่องการศึกษาสภาพปัญหาและแนวทางการแก้ไขปัญหาการจัดการศึกษาศูนย์พัฒนาเด็กเล็กขององค์การบริหารส่วนตำบลในจังหวัดพระนครศรีอยุธยาผลการวิจัยพบว่าสภาพการจัดการศึกษาศูนย์พัฒนาเด็กเล็กโดยภาพรวมมีการปฏิบัติอยู่ในระดับมากเมื่อพิจารณาเป็นรายด้านพบว่าด้านที่มีการปฏิบัติสูงสุดคือด้านบุคลากรรองลงมาคือด้านการบริหารจัดการศูนย์พัฒนาเด็กเล็กและด้านที่มีการปฏิบัติต่ำสุดคือด้านวิชาการและกิจกรรมตามหลักสูตร

 5.2.1.3 ดัชนีการจัดเรียงลำดับความต้องการจำเป็นการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม โดยรวม (PNImodified=0.61)เรียงลำดับความต้องการจำเป็นจากมากไปหาน้อย 3 ลำดับ ดังนี้ ลำดับที่ 1 ด้านการมีส่วนร่วมและการสนับสนุนจากทุกภาคส่วน (PNImodified=0.70) ลำดับที่ 2 ด้านอาคารสถานที่สิ่งแวดล้อมและความปลอดภัย (PNImodified=0.65) และลำดับที่ 3 ด้านการส่งเสริมเครือข่ายการพัฒนาเด็กปฐมวัย (PNImodified=0.63) ที่ผลการวิจัยเป็นเช่นนี้เพราะสภาพความต้องการจำเป็นการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคามเป็นสิ่งที่แสดงถึงความสำคัญที่ต้องมีการปรับปรุงเปลี่ยนแปลงแก้ไขให้เกิดความเหมาะสมอย่างรวดเร็ว นอกจากนี้สภาพที่ต้องมีการแก้ไขปัญหานั้นเกิดจากความไม่พร้อมของศูนย์พัฒนาเด็กเล็กในสังกัด อปท. เองเพราะเดิมที่ในการถ่ายโอนภารกิจของศูนย์พัฒนาเด็กเล็กนั้นทางหน่วยงานที่เกี่ยวข้องไม่ได้ประเมินความพร้อมขององค์กรปกครองส่วนท้องถิ่นทำให้การบริหารจัดการศูนย์พัฒนาเด็กเล็กขาดเสถียรภาพในการบริหารจัดการ ดังนั้นหากต้องมีการแก้ไขปรับปรุงสภาพดังกล่าวต้องมีการวางแผนการดำเนินงานอย่างจริงจัง ต้องพัฒนาคุณภาพงานตามมาตรฐานศูนย์พัฒนาเด็กเล็กทั้ง 6 ด้าน เพื่อให้การดำเนินงานเกิดประสิทธิภาพต่อไป ซึ่งสอดคล้องกับการวิจัยของ ปวันรัตน์ สุขเนตร (2558, น. 107 - 111) ได้ศึกษาเรื่องแนวทางการบริหารงานศูนย์พัฒนาเด็กเล็กขององค์กรปกครองส่วนท้องถิ่นในเขตอำเภอโพธิ์ประทับช้างจังหวัดพิจิตร พบว่า แนวทางการบริหารงานศูนย์พัฒนาเด็กเล็กขององค์กรปกครองส่วนท้องถิ่นในเขตอำเภอโพธิ์ประทับช้างจังหวัดพิจิตรประกอบด้วย 6 ด้านดังนี้ 1) ด้านการบริหารจัดการศูนย์พัฒนาเด็กเล็กควรให้มีคณะกรรมการในการทางานแต่ละด้านอย่างมีระบบ 2) ด้านบุคลากรควรให้มีการพัฒนาตนเองของบุคลาการและการสรรหาบุคคลอย่างเป็นธรรม 3) ด้านอาคารสถานที่สิ่งแวดล้อมและความปลอดภัยควรให้มีมาตรการดำเนินงานด้านความปลอดภัยและมีการจัดบรรยากาศสิ่งแวดล้อมให้น่าอยู่ 4) ด้านวิชาการและกิจกรรมตามหลักสูตรควรจัดให้มีการประเมินคุณภาพเด็กจากสภาพจริงและจัดทำวิจัยในชั้นเรียนเพื่อแก้ปัญหา 5) ด้านการมีส่วนร่วมและการสนับสนุนจากทุกภาคส่วนควรให้ชุมชนเข้ามามีส่วนร่วมในการจัดทำหลักสูตรสถานศึกษาการให้คำแนะนำรวมถึงการเข้าไปร่วมกิจกรรมกับชุมชนด้วย และ 6) ด้านส่งเสริมเครือข่ายการพัฒนาเด็กปฐมวัยควรให้มีการแต่งตั้งคณะกรรมการดำเนินงานเกี่ยวกับเครือข่ายการพัฒนาเด็กปฐมวัยอย่างมีระบบรวมทั้งดำเนินการเผยแพร่ประชาสัมพันธ์งานพัฒนาเครือข่ายด้วย และ[ปัญญา คงอินทร์](http://tdc.thailis.or.th/tdc/basic.php?query=%BB%D1%AD%AD%D2%20%20%A4%A7%CD%D4%B9%B7%C3%EC&field=1003&institute_code=0&option=showindex_creator&doc_type=0) (2557, น. 76) ได้วิจัยเรื่อง การศึกษาสภาพและแนวทางการดำเนินงานจัดการศึกษาศูนย์พัฒนาเด็กเล็กตามมาตรฐานกรมส่งเสริมการปกครองท้องถิ่นในอำเภอวัดโบสถ์ จังหวัดพิษณุโลกผลการวิจัยพบว่า แนวทางการดำเนินงานจัดการศึกษาศูนย์พัฒนาเด็กเล็กตามมาตรฐานกรมส่งเสริมการปกครองท้องถิ่น ในอำเภอวัดโบสถ์ จังหวัดพิษณุโลก มีดังนี้ 1) ควรพัฒนาบุคลากรให้มีการอบรม และมีส่วนร่วมในการบริหารจัดการศูนย์พัฒนาเด็กเล็ก 2) ด้านบุคลากรควรส่วนบุคลากรเข้ารับการฝึกอบรมให้ตรงมาตรฐานในการพัฒนาศูนย์พัฒนาเด็กเล็ก 3) ด้านอาคารสถานที่ สิ่งแวดล้อมและความปลอดภัย ควรสนับสนับสนุนส่งเสริมปรับปรุงขยายพื้นที่ให้เพียงพอกับเด็ก และ 4) ด้านการส่งเสริมเครือข่ายและพัฒนาเด็กปฐมวัยควรจัดอบรมให้ความรู้เกี่ยวกับเครือข่ายศูนย์พัฒนาเด็กเล็ก เพื่อนำข้อมูลพัฒนา เด็กเล็ก

 5.2.2 ผลการวิจัยแนวทางการพัฒนาการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม พบว่า 1) ด้านบริหารจัดการศูนย์พัฒนาเด็กเล็ก ควรมีการแต่งตั้งคณะกรรมการเพื่อทำหน้าที่ในการจัดให้มีการประเมินคุณภาพตามมาตรฐานการศึกษาที่กำหนด และจัดทำรายงานคุณภาพการศึกษาประจำปีเสนอหน่วยงานต้นสังกัด การติดตามและรายงานให้ผู้บังคับบัญชาทราบทุกครั้งเมื่อมีการดำเนินงานเสร็จ เพื่อให้การจัดประชุมเป็นไปด้วยความเรียบร้อยและต่อเนื่อง 2) ด้านบุคลากร ควรมีการส่งบุคลากรศูนย์พัฒนาเด็กเล็กเข้าอบรมปีละ 2 ครั้งเพื่อให้ครูผู้ดูแลเด็กได้เพิ่มความรู้เกี่ยวกับประสบการณ์ทำงานการปฏิบัติงานด้านดูแลเด็กปฐมวัยเพิ่มพูนความรู้ความสามารถและทักษะในการปฏิบัติงานเพื่อให้การดำเนินงานของศูนย์พัฒนาเด็กเล็กเป็นไปอย่างมีคุณภาพได้มาตรฐาน 3) ด้านอาคารสถานที่สิ่งแวดล้อมและความปลอดภัย ควรมีการจัดพื้นที่ใช้สอยภายในศูนย์พัฒนาเด็กเล็กมีความสะอาดปลอดภัยและเพียงพอเหมาะสมกับการทำกิจกรรมของเด็กส่งเสริมให้ชุมชนและสมาชิกในครอบครัวของเด็กเข้ามามีส่วนร่วมในกิจกรรมพัฒนาสภาพแวดล้อม ที่มีความปลอดภัย เกี่ยวข้องกับการจัดบริการของศูนย์พัฒนาเด็กเล็กอย่างสม่ำเสมอ 4) ด้านวิชาการและกิจกรรมตามหลักสูตร ควรจัดให้มีการอบรมบุคลากรในเรื่องของการจัดทำหลักสูตรศูนย์พัฒนาเด็กเล็ก และมีการจัดให้มีการนิเทศการศึกษา โดยคณะกรรมการนิเทศมาจากจากองค์กรปกครองส่วนท้องถิ่น หรือบุคลากรจากหน่วยงานอื่นที่มีความความรู้ความสามารถด้านการศึกษาปฐมวัยมานิเทศการศึกษาของศูนย์พัฒนาเด็กเล็กทุกๆ 3 เดือน 5) ด้านการมีส่วนร่วมและการสนับสนุนจากทุกภาคส่วน ควรเปิดโอกาสให้ผู้ปกครองได้มีส่วนร่วมและแสดงความคิดเห็นในเรื่องการจัดการศึกษาและควรจัดให้มีการประชาสัมพันธ์ชี้แจงเกี่ยวกับการดำเนินงานของศูนย์พัฒนาเด็กเล็กให้ชุมชนมีการประสานงานกับส่วนราชการอื่นๆ ในองค์กรปกครองส่วนท้องถิ่นต้นสังกัดของศูนย์พัฒนาเด็กเล็กการแลกเปลี่ยนประสบการณ์การพัฒนาเด็กกับศูนย์พัฒนาเด็กเล็กข้างเคียงการติดตามประเมินผลของชุมชนและหน่วยงานที่เกี่ยวข้องในการบริหารงานของศูนย์พัฒนาเด็กเล็ก 6) ด้านการส่งเสริมเครือข่ายการพัฒนาเด็กปฐมวัย ควรมีการประชุมร่วมกับหน่วยงานต้นสังกัดเพื่อกำหนดวางแผนความร่วมมือในการดำเนินงานสร้างเครือข่ายการพัฒนาเด็กปฐมวัยมีการประสานงานขอความร่วมมือกับหน่วยงาน/องค์กรที่เกี่ยวข้องเพื่อแลกเปลี่ยนเรียนรู้ทางวิชาการมีการประชุมชี้แจงวัตถุประสงค์ของการสร้างเครือข่ายการพัฒนาเด็กปฐมวัยมีการแต่งตั้งคณะกรรมการทำงานพร้อมกำหนดภารกิจหน้าที่อย่างชัดเจนสอดคล้องกับการวิจัยของ จิติรัตน์ แหย่งบุดดา (2555, น. 96-103) ได้ทำการศึกษาการบริหารจัดการศึกษาศูนย์พัฒนาเด็กเล็กขององค์กรปกครองส่วนท้องถิ่นในเขตอำเภอสีชมพูจังหวัดขอนแก่นผลการวิจัยพบว่า 1) แนวทางในการพัฒนาด้านความสัมพันธ์กับชุมชนและการประชาสัมพันธ์คือการเปิดโอกาสให้ชุมชนเข้ามามีส่วนร่วมในการบริหารจัดการศูนย์พัฒนาเด็กเล็กในทุกด้านรวมทั้งมีการประชาสัมพันธ์ข้อมูลข่าวสารต่างๆอย่างสม่ำเสมอ 2) แนวทางในการพัฒนาด้านบุคลากรคือ ต้องจัดให้มีการฝึกอบรมและดูงานเกี่ยวกับการดูแลเด็กเล็กซึ่งผู้ดูแลเด็กต้องได้รับการฝึกอบรมด้านการเลี้ยงดูเด็กอย่างมีคุณภาพและต้องเร่งรัดให้มีการจัดทำหลักสูตรปฐมวัยจากผู้เชี่ยวชาญและผู้มีประสบการณ์ด้านการจัดการศึกษาสำหรับเด็กปฐมวัยคำสำคัญ: การบริหารจัดการศึกษาศูนย์พัฒนาเด็กเล็กองค์กรปกครองส่วนท้องถิ่น 3) แนวทางในการพัฒนาด้านอาคารสถานที่และสิ่งแวดล้อมคือการจัดบริเวณที่พักเด็กป่วยแยกเป็นสัดส่วนมีอุปกรณ์ปฐมพยาบาลจัดให้มีอาคารสถานที่เหมาะสมเป็นเอกเทศปลอดโปร่งปลอดภัยและเหมาะสมสำหรับเด็กจัดหาสถานที่ก่อสร้างศูนย์พัฒนาเด็กเล็กกรณีอยู่ในโรงเรียนสังกัด สพฐ. และปรับปรุงภูมิทัศน์ให้สวยงามร่มรื่นสวยงามเอื้อต่อการเรียนรู้ 4) แนวทางในการพัฒนาด้านวิชาการและการจัดประสบการณ์แก่เด็กคือ ส่งเสริมบำรุงรักษาทรัพยากรในท้องถิ่นตลอดจนอนุรักษ์และถ่ายทอดขนบธรรมเนียมประเพณีในท้องถิ่นโดยการจัดการทำแผนประสบการณ์บูรณาการกับวัฒนธรรมในชุมชนมีการนิเทศกำกับติดตามและประเมินผลการทำงานในด้านต่างๆ โดยจัดให้มีคู่มือการปฏิบัติงาน 5) แนวทางในการพัฒนาด้านด้านธุรการการเงินและพัสดุคือจัดทำข้อมูลสถิติถูกต้องและเป็นปัจจุบันมีการระดมทรัพยากรและการลงทุนจากแหล่งต่างๆเพื่อการศึกษาโดยจัดตั้งกองทุนการศึกษาเร่งรัดการจัดสรรงบประมาณให้ทันเวลามีนโยบายด้านงบประมาณเพื่อการศึกษาที่ชัดเจนและจัดสรรงบประมาณเพื่อการศึกษาเพิ่มมากขึ้นให้เพียงพอและครอบคลุมต่อการดำเนินการด้านการศึกษา [ปัญญา คงอินทร์](http://tdc.thailis.or.th/tdc/basic.php?query=%BB%D1%AD%AD%D2%20%20%A4%A7%CD%D4%B9%B7%C3%EC&field=1003&institute_code=0&option=showindex_creator&doc_type=0) (2557, น. 76) ได้วิจัยเรื่อง การศึกษาสภาพและแนวทางการดำเนินงานจัดการศึกษาศูนย์พัฒนาเด็กเล็กตามมาตรฐานกรมส่งเสริมการปกครองท้องถิ่น ในอำเภอวัดโบสถ์ จังหวัดพิษณุโลก ผลการวิจัยพบว่า แนวทางการดำเนินงานจัดการศึกษาศูนย์พัฒนาเด็กเล็กตามมาตรฐานกรมส่งเสริมการปกครองท้องถิ่น ในอำเภอวัดโบสถ์ จังหวัดพิษณุโลก มีดังนี้ 1) ด้านการบริหารจัดการศูนย์พัฒนาเด็กเล็กควรมีการชี้แจ้งและทำความเข้าใจให้ชัดเจน สนใจในการจัดการศึกษาให้มากขึ้นกว่าเดิมควรพัฒนาบุคลากรให้มีการอบรม และมีส่วนร่วมในการบริหารจัดการศูนย์พัฒนาเด็กเล็ก 2) ด้านบุคลากรควรส่วนบุคลากรเข้ารับการฝึกอบรมให้ตรงมาตรฐาน ในการพัฒนาศูนย์พัฒนาเด็กเล็ก 3) ด้านอาคารสถานที่ สิ่งแวดล้อมและความปลอดภัย ควรสนับสนับสนุนส่งเสริมปรับปรุงขยายพื้นที่ให้เพียงพอกับเด็ก 4) ด้านวิชาการ และกิจกรมหลักสูตรควรพัฒนาการเรียนการสอน และการจัดทำหลักสูตร ให้แก่ ครูผู้ดูแลเด็ก 5) ด้านการมีส่วนร่วม และการสนับสนุนจากทุกภาคส่วน จัดประชาสัมพันธ์ และเข้าร่วมกับชุมชน เพื่อเป็นแนวทางนำข้อมูลมาพัฒนา ศูนย์พัฒนาเด็กเล็กให้มีประสิทธิภาพ และ 6) ด้านการส่งเสริมเครือข่ายและพัฒนาเด็กปฐมวัยควรจัดอบรมให้ความรู้เกี่ยวกับเครือข่ายศูนย์พัฒนาเด็กเล็ก เพื่อนำข้อมูลพัฒนาเด็กเล็ก

5.2.2.1 ด้านการมีส่วนร่วมและการสนับสนุนจากทุกภาคส่วน ควรเปิดโอกาสให้ผู้ปกครองได้มีส่วนร่วมและแสดงความคิดเห็นในเรื่องการจัดการศึกษาและควรจัดให้มีการประชาสัมพันธ์ชี้แจงเกี่ยวกับการดำเนินงานของศูนย์พัฒนาเด็กเล็กให้ชุมชนมีการประสานงานกับส่วนราชการและการแลกเปลี่ยนประสบการณ์การพัฒนาเด็กกับศูนย์พัฒนาเด็กเล็กข้างเคียง สอดคล้องกรมส่งเสริมการปกครองส่วนท้องถิ่น (2559, น. 9) เกี่ยวกับมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่นว่าในด้านวิชาการและกิจกรรมตามหลักสูตรควรจัดทำสารนิทัศน์ด้วยการรวบรวมข้อมูลเกี่ยวกับพัฒนาการและการเรียนรู้ของเด็กเป็นรายบุคคลนำมาไตร่ตรองตลอดจนผู้ปกครองและชุมชนมีส่วนร่วมในการจัดประสบการณ์ทั้งการวางแผนสนับสนุนสื่อการสอนการเข้าร่วมกิจกรรมและการประเมินพัฒนาการและยังกล่าวถึงด้านการมีส่วนร่วมและสนับสนุนจากชุมชนว่าควรมีการจัดประชุมชี้แจงให้ชุมชนทราบชี้นำให้เห็นประโยชน์และความจำเป็นของศูนย์พัฒนาเด็กเล็กจัดกิจกรรมประชาสัมพันธ์ให้ชุมชนทราบเกี่ยวกับการดำเนินงานของศูนย์พัฒนาเด็กเล็กต้นแบบเป็นระยะๆ เพื่อกระชับความสัมพันธ์มีการประสานงานและประชาสัมพันธ์การดำเนินงานของศูนย์พัฒนาเด็กเล็กต้นแบบให้ประชาชนและหน่วยงานต่างๆรับทราบเพื่อที่จะมีผู้เข้ามาช่วยเหลือด้านต่างๆได้โดยการประชาสัมพันธ์อาจทำได้หลายรูปแบบเช่นจัดทำเอกสารคู่มือแผ่นพับการออกไปเยี่ยมบ้านเด็กฯลฯและมีการจัดกิจกรรมเกี่ยวกับการแสดงความคิดเห็นการให้ข้อมูลข่าวสารด้านการมีส่วนร่วมของชุมชนสถาบันต่างๆ ของชุมชน

5.2.2.2 ด้านอาคารสถานที่สิ่งแวดล้อมและความปลอดภัย ควรมีการจัดพื้นที่ใช้สอยภายในศูนย์พัฒนาเด็กเล็กมีความสะอาดปลอดภัยและเพียงพอเหมาะสมกับการทำกิจกรรมของเด็กส่งเสริมให้ชุมชนและสมาชิกในครอบครัวของเด็กเข้ามามีส่วนร่วมในกิจกรรมพัฒนาสภาพแวดล้อม ที่มีความปลอดภัย เกี่ยวข้องกับการจัดบริการของศูนย์พัฒนาเด็กเล็กอย่างสม่ำเสมอ สอดคล้องกับงานวิจัยของ จรรยา วิสุทธิแพทย์ (2556, น. 54) ได้ทำการศึกษาปัญหาและแนวทางการพัฒนาการจัดการศึกษาระดับปฐมวัยของศูนย์พัฒนาเด็กเล็กในเขตอำเภอโป่งน้ำร้อนจังหวัดจันทบุรีผลการวิจัยพบว่าแนวทางพัฒนาด้านอาคารสถานที่ควรมีการปรับปรุงซ่อมแซมอาคารที่มีอยู่เดิมให้ได้มาตรฐานด้านความปลอดภัยโดยเฉพาะการติดมุ้งลวดปรับปรุงห้องน้ำให้เหมาะสมกับตัวเด็กเพื่อสุขอนามัยที่ดีของเด็กแนวทางพัฒนาด้านสภาพแวดล้อมควรมีการจัดทำรั้วกั้นพื้นที่สนามหญ้าและสนามเด็กเล่นให้เป็นสัดส่วนเพื่อป้องกันอันตรายที่จะเกิดขึ้นกับเด็กแลละควรมีการปรับปรุงภูมิทัศน์ให้มีความสวยงามร่มรื่นโดยการเพิ่มพื้นที่สีเขียวโดยรอบศูนย์พัฒนาเด็กเล็กจัดสภาพแวดล้อมให้เอื้อสำหรับที่จะเป็นแหล่งเรียนรู้ตามธรรมชาติปรับพื้นสนามเด็กเล่นให้มีความปลอดภัย

5.2.2.3 ด้านการส่งเสริมเครือข่ายการพัฒนาเด็กปฐมวัย ควรมีการประชุมร่วมกับหน่วยงานต้นสังกัดเพื่อกำหนดวางแผนความร่วมมือในการดำเนินงานสร้างเครือข่ายการพัฒนาเด็กปฐมวัยมีการประสานงานขอความร่วมมือกับหน่วยงาน/องค์กรที่เกี่ยวข้องเพื่อแลกเปลี่ยนเรียนรู้ทางวิชาการทั้งนี้อาจเนื่องมาจากศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม ได้เปิดโอกาสให้ประชาชนและผู้ปกครองได้เข้ามีส่วนร่วมในการวางแผนงาน และกิจกรรมต่างๆของศูนย์พัฒนา อย่างสม่ำเสมอทำให้มีการแลกเปลี่ยนข้อมูลข่าวสารเกี่ยวกับการดำเนินกิจกรรมของศูนย์พัฒนาเด็กเล็กมีการรับฟังความคิดเห็นข้อเสนอแนะจากผู้ปกครองเกี่ยวกับการดำเนินงานอย่างต่อเนื่อง สอดคล้องกับสอดคล้องกับการวิจัยของ โสรดา จิตรฉาย (2555, น. 89) ได้วิจัยเรื่อง สภาพปัญหาและแนวทางการแก้ไขปัญหาการจัดการศึกษาศูนย์พัฒนาเด็กเล็กขององค์การบริหารส่วนตำบลในจังหวัดพระนครศรีอยุธยา ผลการวิจัยพบว่าแนวทางการแก้ไขปัญหาควรมีการจัดสรรงบประมาณอย่างเพียงพอในการส่งเสริมสนับสนุนการจัดการศึกษาศูนย์พัฒนาเด็กเล็กและควรมีการนิเทศติดตามการสอนครูผู้ดูแลเด็กอย่างต่อเนื่องตลอดจนการส่งเสริมการสร้างเครือข่ายการพัฒนาเด็กปฐมวัยเพื่อใช้ในการแลกเปลี่ยนเรียนรู้ที่จะเอื้อต่อการพัฒนางานพัฒนาเด็กให้ไปสู่เป้าหมายได้อย่างมีคุณภาพ และอำพร พันธ์งาม (2555, น. 158) ได้ศึกษาวิจัยเรื่องสภาพและปัญหาการบริหารศูนย์พัฒนาเด็กเล็กขององค์การบริหารส่วนตำบลในเขตจังหวัดอุบลราชธานีผลการวิจัยพบว่า ควรมีการประชาสัมพันธ์การวางแผนการปฏิบัติงานและระดมทุนสนับสนุนร่วมกัน

5.2.2.4 ด้านวิชาการและกิจกรรมตามหลักสูตร ควรจัดให้มีการอบรมบุคลากรในเรื่องของการจัดทำหลักสูตรศูนย์พัฒนาเด็กเล็ก และมีการจัดให้มีการนิเทศการศึกษา โดยคณะกรรมการจากองค์กรปกครองส่วนท้องถิ่น หรือบุคลากรจากหน่วยงานอื่นที่มีความความรู้ความสามารถด้านการศึกษาปฐมวัยมานิเทศการศึกษาของศูนย์พัฒนาเด็กเล็กทุกๆ 3 เดือน สอดคล้องกับงานวิจัยของ[ปัญญา คงอินทร์](http://tdc.thailis.or.th/tdc/basic.php?query=%BB%D1%AD%AD%D2%20%20%A4%A7%CD%D4%B9%B7%C3%EC&field=1003&institute_code=0&option=showindex_creator&doc_type=0) (2557, น. 76) ได้วิจัยเรื่อง การศึกษาสภาพและแนวทางการดำเนินงานจัดการศึกษาศูนย์พัฒนาเด็กเล็กตามมาตรฐานกรมส่งเสริมการปกครองท้องถิ่น ในอำเภอวัดโบสถ์ จังหวัดพิษณุโลก ผลการวิจัยพบว่า ด้านวิชาการ และกิจกรมหลักสูตรควรพัฒนาการเรียนการสอน และการจัดทำหลักสูตร ให้แก่ ครูผู้ดูแลเด็กอย่างเหมาะสม ปวันรัตน์ สุขเนตร (2558, น. 107 - 111) ได้ศึกษาเรื่องแนวทางการบริหารงานศูนย์พัฒนาเด็กเล็กขององค์กรปกครองส่วนท้องถิ่นในเขตอำเภอโพธิ์ประทับช้างจังหวัดพิจิตรผลการวิจัยพบว่าด้านวิชาการและกิจกรรมตามหลักสูตรควรให้ชุมชนเข้ามามีส่วนร่วมในการจัดทำหลักสูตรสถานศึกษาการให้คำแนะนำรวมถึงการเข้าไปร่วมกิจกรรมกับชุมชน

5.2.2.5 ด้านบุคลากร ควรมีการส่งบุคลากรศูนย์พัฒนาเด็กเล็กเข้าอบรมปีละ 2 ครั้งเพื่อให้ครูผู้ดูแลเด็กได้เพิ่มความรู้เกี่ยวกับประสบการณ์ทำงานการปฏิบัติงานงานด้านดูแลเด็กปฐมวัยเพิ่มพูนความรู้ความสามารถและทักษะในการปฏิบัติงานเพื่อให้การดำเนินงานของศูนย์พัฒนาเด็กเล็กเป็นไปอย่างมีคุณภาพได้มาตรฐาน สอดคล้องกับงานวิจัยของ พิชิตชัย แสงแก้ว (2554 น. 91-92) ได้ทำการศึกษาแนวทางการพัฒนาศูนย์พัฒนาเด็กเล็กสังกัดองค์การบริหารส่วนตำบลสระแก้วอำเภอเมืองจังหวัดกำแพงเพชรผลการวิจัยพบว่าด้านการบริหารบุคลากรศูนย์พัฒนาเด็กเล็กมีแนวทางการพัฒนาดังต่อไปนี้จัดให้มีการสำรวจความต้องการของบุคลากรในศูนย์พัฒนาเด็กเล็กบุคลากรฝ่ายต่างๆที่เกี่ยวข้องในศูนย์พัฒนาเด็กเล็กเพื่อนำความต้องการมากำหนดในการวางแผนกำหนดปริมาณงานให้เหมาะสมกับอัตรากำลังที่มีอยู่มีการจัดทำแผนงานบุคลากรเช่นแผนการพัฒนาบุคลากรในสังกัดเปิดโอกาสให้บุคลากรของศูนย์พัฒนาเด็กเล็กได้มีโอกาสในการมีส่วนร่วมในการวางแผนพัฒนาบุคลากรให้บุคลากรภายในศูนย์พัฒนาเด็กเล็กร่วมเป็นกรรมการคัดเลือกผู้ดูแลเด็กคัดเลือกบุคลากรที่จำเป็นเข้าปฏิบัติงานภายในศูนย์พัฒนาเด็กเล็กต้องคัดเลือกจากผู้ที่มีความรู้ความสามารถหรือมีวุฒิการศึกษาที่จบทางด้านอนุบาลหรือการศึกษาปฐมวัยมีการแต่งตั้งคณะกรรมการจากฝ่ายต่างๆเข้ามามีส่วนร่วมพิจารณาเป็นผู้ร่วมคัดเลือกเช่นการออกคำสั่งแต่งตั้งให้ร่วมเป็นคณะกรรมการคัดเลือกผู้ดูแลเด็กจัดให้มีการฝึกอบรมและให้ความรู้เกี่ยวกับบทบาทหน้าที่ของคณะกรรมการบริหารศูนย์พัฒนาเด็กเล็กเพื่อให้มีความรู้ความเข้าใจเกี่ยวกับงานในศูนย์พัฒนาเด็กเล็กมากขึ้นจัดให้มีการมอบหมายปริมาณงานที่เหมาะสมกับบุคลากรภายในศูนย์พัฒนาเด็กเล็กหากพบว่าบุคลากรไม่เพียงพอต่อปริมาณงานควรได้มีการจัดสรรอัตรากำลังเพิ่มขึ้นให้ความยุติธรรมและโปร่งใสกับบุคลากรของศูนย์พัฒนาเด็กเล็กในการจัดบุคลากรของศูนย์พัฒนาเด็กเล็กเข้าสู่งานและมอบหมายงานตามศักยภาพและความสามารถของบุคลากรในศูนย์พัฒนาเด็กเล็กจัดตั้งงบประมาณเพื่อให้บุคลากรศูนย์พัฒนาเด็กเล็กได้ศึกษาต่อในระดับที่สูงครบทุกศูนย์และทุกคนเพื่อให้มีความรู้ความสามารถเพิ่มขึ้นจัดฝึกอบรมบุคลากรของศูนย์พัฒนาเด็กเล็กและพัฒนาอย่างต่อเนื่องทั้งหน่วยงานต้นสังกัดและสถาบันอื่นที่ได้เปิดหลักสูตรการฝึกอบรมส่งเสริมบุคลากรให้ได้รับการศึกษาต่อระดับที่สูงขึ้นสำหรับผู้ที่ยังไม่ถึงเกณฑ์การเข้าศึกษาต่อของสังกัดด้วยการจัดเข้าร่วมอบรมในหลักสูตรต่างๆ กำหนดแผนงานการพัฒนาบุคลากรของศูนย์พัฒนาเด็กเล็กไว้ในแผนต่างๆของต้นสังกัดบุคลากรของศูนย์พัฒนาเด็กเล็กใช้สิทธิการลาเต็มวันตามระเบียบที่ได้กำหนดไว้ควรให้โบนัสประจำปีอย่างเท่าเทียมและยุติธรรมการเบิกจ่ายเงินเดือนแก่บุคลากรศูนย์พัฒนาเด็กเล็กที่สะดวกเปิดโอกาสให้บุคลากรของศูนย์พัฒนาเด็กเล็กได้รับเงินเดือนของบุคลากรตรงตามวุฒิการศึกษาจัดให้มีการประกาศและยกย่องชมเชยบุคลากรศูนย์พัฒนาเด็กเล็กที่มีผลงานดีเด่นและกระทำคุณงามความดีแก่ชุมชนและสังคมเช่นมอบรางวัลการมอบเกียรติบัตรจัดให้มีการประเมินผลการปฏิบัติงานของบุคลากรของศูนย์พัฒนาเด็กเล็กทุกภาคเรียนในรูปแบบของคณะกรรมการทั้งจากภายในและภายนอกร่วมเป็นผู้ประเมินผลการปฏิบัติงานบุคลากรศูนย์พัฒนาเด็กเล็กนำผลการประเมินการปฏิบัติงานที่ได้จากการประเมินผลการปฏิบัติงานบุคลากรของศูนย์พัฒนาเด็กเล็กมาใช้ในการวางแผนและพัฒนาบุคลากรของศูนย์พัฒนาเด็กเล็กให้มีคุณภาพและสมรรถนะในการทำงานเพิ่มมากขึ้น

5.2.2.6 ด้านบริหารจัดการศูนย์พัฒนาเด็กเล็ก ควรมีการแต่งตั้งคณะกรรมการเพื่อทำหน้าที่ในการจัดให้มีการประเมินคุณภาพตามมาตรฐานการศึกษาที่กำหนด และจัดทำรายงานคุณภาพการศึกษาประจำปีเสนอหน่วยงานต้นสังกัด การติดตามและรายงานให้ผู้บังคับบัญชาทราบทุกครั้งเมื่อมีการดำเนินงานเสร็จ ซึ่งเป็นการปฏิบัติที่ถูกต้องตามระเบียบสอดคล้องกับงานวิจัยของโสรดา จิตรฉาย (2555, น. 157-158) ได้ทำการศึกษาการศึกษาสภาพปัญหาและแนวทางการแก้ไขปัญหาการจัดการศึกษาศูนย์พัฒนาเด็กเล็กขององค์การบริหารส่วนตำบลในจังหวัดพระนครศรีอยุธยาด้านการบริหารจัดการศูนย์พัฒนาเด็กเล็กผลการวิจัยพบว่าการคัดเลือกคณะกรรมการศูนย์พัฒนาเด็กเล็กมีการประชุมวางแผนเพื่อกำหนดแนวทางการดำเนินการคัดเลือกคณะกรรมการศูนย์พัฒนาเด็กเล็กมีการประชุมประชาคมเพื่อสำรวจความต้องการของบุคคลในชุมชนที่จะสมัครเข้ามาเป็นคณะกรรมการศูนย์พัฒนาเด็กเล็กมีการกำหนดโครงสร้างการบริหารงานศูนย์พัฒนาเด็กเล็กในรูปแบบของคณะกรรมการศูนย์พัฒนาเด็กเล็กอย่างชัดเจนมีการดำเนินการสรรหาและเปิดรับสมัครบุคคลที่มีความรู้ความสามารถเหมาะสมในแต่ละตำแหน่งซึ่งได้แก่ผู้ทรงคุณวุฒิด้านการศึกษาผู้นำทางศาสนาผู้แทนองค์กรปกครองส่วนท้องถิ่นผู้แทนชุมชนผู้แทนผู้ปกครองและผู้แทนครูผู้ดูแลเด็กที่มีความเสียสละและเต็มใจเข้ามาเป็นคณะกรรมการและมีการรายงานผลการสรรหาบุคคลที่จะเข้ามาเป็นคณะกรรมการศูนย์พัฒนาเด็กเล็กในแต่ละตำแหน่งให้หัวหน้าส่วนการศึกษาหรือผู้อำนวยการกองศึกษาและผู้บริหารรับทราบเพื่อดำเนินการแต่งตั้งบุคคลดังกล่าวเป็นคณะกรรมการศูนย์พัฒนาเด็กเล็ก

**5.3 ข้อเสนอแนะ**

 **5.3.1 ข้อเสนอแนะในการนำผลการวิจัยไปใช้**

ในการวิจัย เรื่อง แนวทางการพัฒนาการดำเนินงานของศูนย์พัฒนาเด็กเล็กองค์การบริหารส่วนตำบลเกิ้ง อำเภอเมือง จังหวัดมหาสารคาม ซึ่งในการบริหารงานและการพัฒนาศูนย์พัฒนาเด็กเล็กเพื่อเกิดประโยชน์ต่อตัวเด็กและพัฒนาไปสู่ความยั่งยืนนั้นจะต้องมีการบริหารจัดการและพัฒนาอย่างจริงจังและเป็นรูปธรรมทั้งทางด้านการบริหารจัดการศูนย์พัฒนาเด็กเล็กด้านบุคลากรด้านอาคารสถานที่สิ่งแวดล้อมและความปลอดภัยด้านวิชาการและกิจกรรมตามหลักสูตรด้านการมีส่วนร่วมและการสนับสนุนจากทุกภาคส่วนและด้านส่งเสริมเครือข่ายการพัฒนาเด็กปฐมวัยซึ่งผู้ศึกษามีข้อเสนอแนะดังนี้

 5.3.1.1 ด้านการบริหารจัดการศูนย์พัฒนาเด็กเล็กผลการวิจัยพบว่า มีการรายงานและประเมินผลการบริหารจัดการศึกษาของศูนย์พัฒนาเด็กเล็กต่อเนื่อง มีค่าดัชนีความต้องการจำเป็นอยู่ในระดับที่ 1 ดังนั้นผู้บริหารท้องถิ่นจะต้องให้ความสำคัญต่อการพัฒนาศูนย์พัฒนาเด็กเล็กมากกว่านี้โดยเฉพาะการส่งเสริมสนับสนุนด้านงบประมาณวัสดุอุปกรณ์สื่อการเรียนการสอนที่จำเป็นต่อพัฒนาการของเด็กซึ่งต้องดำเนินการอย่างต่อเนื่องและเหมาะสมเพื่อให้เด็กได้รับการศึกษาและพัฒนาตามวัยนอกจากนี้ผู้บริหารท้องถิ่นควรกำกับดูแลการดำเนินงานของศูนย์พัฒนาเด็กเล็กอย่างจริงจังควรมีการติดตามและประเมินผลการดำเนินงานของศูนย์พัฒนาเด็กเล็กเป็นรายไตรมาสเพื่อรายงานผลการจัดการศึกษาสำหรับการแก้ไขปัญหาในอนาคต

 5.3.1.2 ด้านบุคลากรผลการวิจัยพบว่า ครูผู้ดูแลเด็ก/ผู้ดูแลเด็ก ได้รับการส่งเสริมประสบการณ์ในการทำงานเกี่ยวกับการพัฒนาเด็กปฐมวัย มีค่าดัชนีความต้องการจำเป็นอยู่ใน ระดับที่ 1 ดังนั้นควรมีการประเมินผลการปฏิบัติงานของครูผู้ดูแลผู้แลเด็กอย่างสม่ำเสมอเช่นมีการติดตามตรวจสอบและประเมินผลการปฏิบัติงานทุกๆ 3 เดือนเพื่อเป็นการกระตุ้นหรือสร้างแรงจูงใจในการปฏิบัติงานให้มีความกระตือรือร้นอยู่เสมอนอกจากนี้หากพบว่าบุคลากรขาดประสิทธิภาพจะต้องมีการส่งเสริมให้เข้าอบรมในเรื่องดังกล่าวให้สามารถปฏิบัติงานได้ดีขึ้น ซึ่งจะส่งผลต่อประสิทธิภาพในการปฏิบัติงานและเมื่อเกิดปัญหาก็สามารถแก้ไขได้ทันที

 5.3.1.3 ด้านอาคารสถานที่สิ่งแวดล้อมและความปลอดภัยผลการวิจัยพบว่า การจัดพื้นที่ใช้สอยภายในศูนย์พัฒนาเด็กเล็กมีความสะอาดปลอดภัยและเพียงพอเหมาะสมกับการทำกิจกรรมของเด็ก มีค่าดัชนีความต้องการจำเป็นอยู่ในระดับที่ 1 ดังนั้น อุปกรณ์เครื่องเล่นต่างๆอาคารสถานที่ทั้งภายในและภายนอกควรมีการตรวจสอบความมั่งคงแข็งแรงอยู่สม่ำเสมอเพื่อความปลอดภัยของเด็กวัสดุอุปกรณ์ต่างๆ ที่ก่อให้เกิดอันตรายต่อเด็กครูผู้ดูแลผู้แลเด็กควรเก็บไว้ในที่ที่ปลอดภัยจากเด็กและที่สำคัญองค์กรปกครองส่วนท้องถิ่นควรจัดหาอุปกรณ์เครื่องเล่นต่างๆที่มีคุณภาพและเพียงพอสำหรับแต่ละศูนย์

 5.3.1.4 ด้านวิชาการและกิจกรรมตามหลักสูตรผลการวิจัยพบว่า ศูนย์พัฒนาเด็กเล็กมีการจัดทำหลักสูตร รวมทั้งมีการนิเทศกำกับติดตามประเมินผลการใช้หลักสูตร มีค่าดัชนีความต้องการจำเป็นอยู่ในระดับที่ 1 ดังนั้น การจัดทำหลักสูตรองค์กรปกครองส่วนท้องถิ่นควรจัดทำหลักสูตรให้สอดคล้องกับธรรมชาติของเด็กและความต้องการของชุมชนโดยนำภูมิปัญญาท้องถิ่นมาใช้เป็นสื่อการเรียนการสอนสำหรับเด็กหรือจัดให้มีการศึกษาดูงานนอกสถานที่อย่างน้อยเดือนละ 1 ครั้งเช่นวัดปราชญ์ชาวบ้านศูนย์เรียนรู้ชุมชนที่อยู่ในหมู่บ้านเพื่อเป็นการเปิดโลกทัศน์ของเด็กและสร้างความผูกพันธ์ที่ดีต่อกันระหว่างศูนย์พัฒนาเด็กเล็กกับชุมชนนอกจากนี้ควรสนับสนุนให้เด็กได้เรียนรู้จากสื่อเทคโนโลยีที่ทันสมัยต่างๆสำหรับการวัดผลและประเมินผลพัฒนาการของเด็กครูผู้ดูแลและผู้ดูแลเด็กควรจดบันทึกให้ครบทุกด้านเป็นรายบุคคลเพื่อจะได้ประเมินผลตามสภาพจริงของเด็กตามมาตรฐานการศึกษาศูนย์พัฒนาเด็กเล็กขององค์กรปกครองส่วนท้องถิ่น

 5.3.1.5 ด้านการมีส่วนร่วมและการสนับสนุนจากทุกภาคส่วนผลการวิจัยพบว่า ศูนย์พัฒนาเด็กเล็กได้มีการจัดกิจกรรมร่วมกับผู้ปกครองและชุมชนเพื่อสร้างความสัมพันธ์ระหว่างศูนย์พัฒนาเด็กเล็กกับผู้ปกครองและชุมชนอย่างต่อเนื่อง มีค่าดัชนีความต้องการจำเป็นอยู่ในระดับที่ 1 ดังนั้นศูนย์พัฒนาเด็กเล็กต้องมีการส่งเสริมให้ทุกภาคส่วนเข้ามามีส่วนร่วมในการพัฒนาศูนย์พัฒนาเด็กเล็กอย่างจริงจังและเป็นรูปธรรมคือจัดให้มีการประชุมปรึกษาหารือกันระหว่างผู้บริหารท้องถิ่นบุคลากรทางการศึกษาและผู้ปกครองเด็กในรูปของคณะกรรมการเป็นประจำทุกเดือนเพื่อเสนอแนะให้คำปรึกษาในการดำเนินงานของศูนย์พัฒนาเด็กเล็กให้มีคุณภาพตรงตามมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น

 5.3.1.6 ด้านส่งเสริมเครือข่ายการพัฒนาเด็กปฐมวัยผลการวิจัยพบว่า การร่วมเสริมสร้างความเข้มแข็งในการปฏิบัติงานด้านพัฒนาเด็กปฐมวัยระหว่างหัวหน้าศูนย์พัฒนาเด็กเล็กครูผู้ดูแลเด็กและผู้ที่เกี่ยวข้องขององค์กรปกครองส่วนท้องถิ่น มีค่าดัชนีความต้องการจำเป็นอยู่ใน ระดับที่ 1 ดังนั้นองค์กรปกครองส่วนท้องถิ่นควรจัดตั้งเครือข่ายความร่วมมือระหว่างศูนย์พัฒนาเด็กเล็ก ผู้ปกครอง และหน่วยงานอื่นที่เกี่ยวข้องกับการจัดการศึกษาระดับปฐมวัยเพื่อแลกเปลี่ยนเรียนรู้ทางด้านการพัฒนาการจัดการศึกษาให้มีศักยภาพมากยิ่งขึ้นอย่างน้อยปีละครั้ง

 **5.3.2 ข้อเสนอแนะในการวิจัยครั้งต่อไป**

5.3.2.1 ควรทำการศึกษาเกี่ยวกับปัจจัยที่ส่งผลต่อการบริหารงานและการพัฒนาศูนย์พัฒนาเด็กเล็กเนื่องในการศึกษาครั้งนี้ส่วนใหญ่จะจำกัดเฉพาะสภาพปัญหาและแนวทางการพัฒนาศูนย์พัฒนาเด็กเล็กเท่านั้นซึ่งสิ่งที่เกี่ยวข้องกับพัฒนาและการบริหารงานของศูนย์พัฒนาเด็กเล็กจำเป็นต้องมีปัจจัยที่เกี่ยวข้องทั้งภายในและภายนอกศูนย์พัฒนาเด็กเล็ก

 5.3.2.2 ควรทำการศึกษาเปรียบเทียบปัจจัยที่มีผลต่อการพัฒนาและการบริหารงานศูนย์พัฒนาเด็กเล็กทั้งปัจจัยภายนอกและปัจจัยภายในซึ่งจะทำให้มีความชัดเจนมากขึ้นว่าปัจจัยใดที่มีสำคัญหรือมีผลต่อการพัฒนาและการบริหารงานของศูนย์พัฒนาเด็กเล็กได้อย่างแท้จริง

 5.3.2.3 ควรมีการวัดผลประเมินผลความพึงพอใจของผู้ปกครองและบุคคลทั่วไปในการบริหารงานของศูนย์พัฒนาเด็กเพื่อให้ทราบถึงปัญหา/อุปสรรครวมถึงแนวทางการบริหารงานและการพัฒนาที่จะนำไปสู่ความยั่งยืนของศูนย์พัฒนาเด็กเล็ก